Barselsorlov uden løn
Er du på barsel ud over den periode, hvor du får løn fra din arbejdsgiver, det vil sige, hvis du enten er på dagpenge eller uden understøttelse, kan du søge om at få nedsat kontingent. Du skal ikke dokumentere din barsel, men du skal angive den periode, du forventer at være på barsel i, når du søger. HUSK: Hvis perioden ændrer sig undervejs, er det dit ansvar at meddele det til sekretariatet ved en mail til ane@jordemoderforeningen.dk. Du kan få nedsat kontingent i hele dagpengeperioden med mulighed for forlængelse med et kvartal ved forlænget orlov uden indtægt. Hvis du vil ændre dit medlemskab til barselsorlov uden løn, skal du vælge: • Gå til skift af medlemskab Du skal sende ændringen med mindst en måneds varsel til udgangen af et kvartal, det vil sige 28/2, 31/5, 31/8 og 30/11, for at ændringen kan få virkning fra næste kvartal. Kontingent: 305 kr. pr. måned (kontingentet opkræves en gang i kvartalet) Husk at kontingentet er fradragsberettiget, hvilket betyder, at det trækkes fra det beløb, du beskattes af. Derfor bliver din reelle udgift væsentligt mindre. Jordemoderforeningen indberetter beløbet til SKAT, så det automatisk vil fremgå af din selvangivelse.